**Sani Bečirovič** (s. 19. toukokuuta 1981 Maribor) on slovenialainen koripalloilija, jonka nykyinen seurajoukkue on Türk Telekom BK.

Ura
---

### Seurajoukkueet

Bečirovič aloitti uransa KK Bistricaan joukkueessa, jossa hän teki debyyttinsä edustusjoukkueen kanssa kaudella 1995–1996. Hän siirtyi seuraavaksi kaudeksi Maribor Ovniin, josta hän siirtyi vuoden jälkeen Zlatorog Laškoon. Zlatorog Laškossa Bečirovič pelasi kaksi kautta kunnes siirtyi Slovenian suurseuraan KK Union Olimpijaan. Kaudella 2000–2001 Bečirovič siirtyi Euroopan huippujen joukkoon tehtyään Euroliigassa 20,7 pistettä ottelua kohden. Union Olimpijassa hän myös voitti Slovenian mestaruuden ja kaksi Slovenian Cupia. Hänen oli tarkoitus myös osallistua vuoden 2000 NBA:n varaustilaisuuteen, mutta hän veti nimensä pois viime hetkellä.

Kaudeksi 2001–2002 hän siirtyi Eurooppaan ja Virtus Bolognaan. Bečirovič kärsi polvivaivoista, joiden takia hänet lopulta poistettiin joukkueesta marraskuussa 2002, kun hän ei ollut pystynyt pelaamaan kauden aikana. Bečirovič lähti takaisin Sloveniaan ja meni KK Krkaan. Kauden 2003–2004 jälkeen hän teki paluun Italiaan Casti Group Varesen paidassa. Varesesta hän lähti Climamio Bolognaan, josta Bečirovič siirtyi edelleen Panathinaikosiin. Hän voitti Panathinaikosissa Euroliigan mestaruuden kaudella 2006–2007 sekä kaksi Kreikan mestaruutta. 

Panathinaikosissa Bečirovič jäi pieneen rooliin, mutta pelasi joukkueessa silti kahden kauden ajan. Hän siirtyi vuonna 2008 Lottomatica Romaan kolmen vuoden sopimuksella, jolloin hän saisi pelata suuremmassa roolissa. Lottomatican paidassa hänet valittiin kaudella 2008–2009 marraskuun pelaajaksi.

Vuonna 2009 Bečirovič palasi KK Union Olimpijaan. Hän ei pelannut koko kautta seurassa, sillä tammikuussa 2010 Bečirovič siirtyi Olimpia Milanoon. Lokakuussa hän vaihtoi Türk Telekomiin.

### Maajoukkue

Bečirovič voitti alle 20-vuotiaiden Euroopan mestaruuden vuonna 2000. Maajoukkueen kanssa hän on pelannut vuosien 1999, 2001 ja 2005 EM-kisoissa.

Lähteet
-------

1. ↑  Becirovic,Sani Basketpedya. Viitattu 28.5.2009. (englanniksi)
2. 1 2  Prospect Profile: Sani Becirovic NBA. Viitattu 28.5.2009. (englanniksi)
3. 1 2  BECIROVIC, SANI Euroliiga. Viitattu 28.5.2009. (englanniksi)
4. ↑  SANI BECIROVIC ALLA VIRTUS ROMA PER I PROSSIMI TRE ANNI  4.7.2008. Lottomatica Roma. Viitattu 28.5.2009. (italiaksi)[vanhentunut linkki]
5. ↑  November MVP: Sani Becirovic, Lottomatica Roma  1.12.2008. Euroliiga. Viitattu 28.5.2009. (englanniksi)
6. ↑  UNION OLIMPIJA: Sani Becirovic comes home  17.9.2009. Euroliiga. Viitattu 19.syyskuuta 2009. (englanniksi)
7. ↑  Sani Becirovic all'AJ Milano. Le sue parole  15.1.2010. Olimpija Milano. Viitattu 15.1.2010. (italiaksi)
8. ↑  Turkey - Sani Becirovic joins Turk Telekom Ankara  6.10.2010. MLBB. Viitattu 4.12.2010. (italiaksi)[vanhentunut linkki]

Aiheesta muualla
----------------

* Euroliigan pelaajaprofiili (englanniksi)
* DraftExpressin pelaajaprofiili (englanniksi)
* NBA:n pelaajaprofiili (englanniksi)

Slovenian joukkue – Koripallon MM-kilpailut 2010
4 Slokar |
5 Lakovič |
6 Udrih |
7 Bečirovič |
8 Klobučar |
9 Rizvić |
10 Nachbar |
11 Dragić |
12 Jagodnik |
13 Zupan |
14 Vidmar |
15 Brezec |
Valmentaja Bečirovič